Diari Oficial de la Generalitat Valenciana


Sumari del DOGV 7754, del 06-04-2016 (2016/2187)

ACORD d'1 d'abril de 2016, del Consell pel qual s'autoritza l'aprovació d'expedients d'enriquiment injust en matèria de centres de persones majors, i la imputació a càrrec del pressupost de l'exercici 2016, de les obligacions contretes durant l'exercici 2015.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7754

Data del DOGV
:   06-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2187


Data del document
:   01-04-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD d'1 d'abril de 2016, del Consell pel qual s'autoritza l'aprovació d'expedients d'enriquiment injust en matèria de centres de persones majors, i la imputació a càrrec del pressupost de l'exercici 2016, de les obligacions contretes durant l'exercici 2015. [2016/2187]  
El Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, estableix en l'article 1 que és el màxim òrgan encarregat de la direcció i l'execució de la política del Consell en matèria de polítiques de prestació social, serveis socials, dependència, persones amb discapacitat, família, majors, menors, adopcions, joventut, dona, igualtat, immigració i voluntariat social.  
  
D'acord amb això, i per a complir els fins que té encomanats en matèria de centres de persones majors, i atendre les obligacions contretes en l'exercici 2015, generades com a conseqüència de la recepció satisfactòria de diversos serveis, la Vicepresidència i Conselleria d'Igualtat i Polítiques Inclusives ha tramitat diversos expedients d'enriquiment injust.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la vicepresidenta del Consell i consellera d'Igualtat i Polítiques Inclusives sotmetre a l'autorització prèvia del Consell l'aprovació dels expedients d'enriquiment injust tramitats per l'esmentada conselleria.  
Així mateix, i d'acord amb l'article 39.5 de l'esmentada llei, la imputació a l'exercici corrent de les obligacions econòmiques derivades dels dits expedients requereix autorització expressa del Consell, a proposta de la persona titular de la conselleria.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i a proposta de la vicepresidenta del Consell i consellera d'Igualtat i Polítiques Inclusives, el Consell, en la reunió del dia 1 d'abril de 2016,  
  
  
ACORDA  
  
Primer  
Autoritzar l'aprovació per la vicepresidenta del Consell i consellera d'Igualtat i Polítiques Inclusives dels expedients d'enriquiment injust per part de l'Administració, la quantia dels quals ascendeix a 4.109.250,94 euros, IVA inclòs, com a conseqüència dels serveis prestats per les empreses que a continuació s'indiquen:  
  
Expedient Empresa Import  
2/2016 GERORESIDENCIAS, SL 253.885,36 -  
3/0624 XAK RESIDENCIAL Y ASISTENCIAL SAU 223.335,41 -  
4/2016 QUAVITAE SERVICIOS ASISTENCIALES SAU 454.718,78 -  
5/2016 CLINICA GERIÁTRICA EL CASTILLO, SA 26.228,00 -  
6/2016 FUNDACIÓN SALUD Y COMUNIDAD 99.476,00 -  
7/2016 GESTIÓ SOCIOSANITÀRIA AL MEDITERRANI, SL 229.848,13 -  
8/2016 GEROSALETA SLU 397.110,54 -  
9/2016 CLECE, SA 258.871,30 -  
10/2016 CLECE, SA 337.833,99 -  
11/9887 GPU CENTRO DE DÍA DE PUZOL 362.917,61 -  
12/3791 WPU CENTRO DE DÍA DE PUERTO DE SAGUNTO 345.120,86 -  
13/2016 CLECE, SA 404.192,52 -  
14/2016 CLECE, SA 396.609,35 -  
15/2016 CLECE, SA 319.103,09 -  
  
  
Segon  
Autoritzar la imputació al pressupost corrent de les obligacions contretes durant l'exercici 2015, amb les referides empreses, per import de 4.109.250,94 euros, IVA inclòs.  
  
Tercer  
Aquest acord es publicarà en el Diari Oficial de la Comunitat Valenciana en el termini màxim de 10 dies des de la seua adopció.  
  
València, 1 d'abril de 2016  
  
La consellera secretària,  
MÓNICA OLTRA JARQUE